Diari Oficial de la Generalitat Valenciana


Sumari del DOGV 5499, del 26-04-2007 (2007/4511)

Notificació als hereus de Vicenta Agulló Climent. Juí ordinari número 467-A/04.
-------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/4511


Data del document
:   12-03-2007

Organisme emissor
:   Jutjat de Primera Instància Número 3 de Benidorm

Tipus de document
:   Edicte

Descriptors 

:   * sistema judicial

El secretari del Jutjat de Primera Instància número 3 de Benidorm (Alacant), per mitjà d'este edicte fa saber:  
Que en este jutjat se seguixen actuacions de juí ordinari amb el número 467-A/04 a instàncies de Carmen Mercedes Agulló Llorca, representats pel procurador Fidel Navarro Gómez, contra hereus de Vicenta Agulló Climent, declarat en rebel·lia, en les quals s'ha dictat la sentència amb data 26 de juny de 2006 la decisió de la qual és del següent tenor literal:  
Decisió  
Estime íntegrament la demanda interposada pel procurador senyor Navarro Gómez en nom i representació de Carmen Mercedes Agulló Llorca com a representant de la comunitat hereditària junt amb el seu germà Enrique del seu pare Enrique Agulló Climent contra els hereus de Vicenta Agulló Climent, declarats en rebel·lia, i declare el domini de l'actora i el seu germà com a hereus del seu pare Enrique Agulló Climent sobre l'immoble situat en el número 2 del carrer Sant Bartomeu de Finestrat (finca registral 395 inscrita al foli 219, llibre 2, tom 11 del Registre de la Propietat de la Vila Joiosa, descrita com una casa habitació en el poble de Finestrat de 400 peus quadrats d'extensió superficial i afronta; dreta entrant casa d'Enrique Martínez, hui Francisca Martínez Llorca, esquerra la de Francisco Llorca hui José Soler Llorca i esquenes a fons la de Jerónimo Martínez hui Drew Colin David) i sobre l'immoble siti en el carrer de les Figueretes de Finestrat (finca registral 1.375 inscrita al foli 184, llibre 6, tom 41 del Registre de la Propietat de la Vila Joiosa descrita com un solar que mesura 42 metres d'extensió superficial fronterissa dreta entrant hereus de José Llorca, esquerra Antonio Ortuño i esquenes José Llorca), i per tant condemne els demandats a atenir-se a tals declaracions, i en conseqüència, ordene la rectificació registral, i mane que s'inscriguen a nom de l'actora Carmen Mercedes Agulló Llorca i el seu germà Enrique Agulló Llorca com a hereus del seu pare Enrique Agulló Climent, els immobles esmenats segons les descripcions abans indicades, per a la qual cosa es lliurarà l'oportú manament al registrador de la Propietat de la Vila Joiosa una vegada assolisca fermesa esta resolució, corresponent les costes processals causades a la part demandada.  
Notifiqueu la present resolució a les parts fent constar que no és ferma i pot interposar-se recurs d'apel·lació que es prepararà, si és el cas, davant d'este jutjat en el termini de cinc dies des de la seua notificació d'acord amb el que disposa l'article 457 i següents de la nova Llei 1/2000, d'Enjudiciament Civil.  
Esta és la meua sentència, que pronuncie, mane i firme.  
Firma la jutgessa: Vicenta Nogueroles Llinares.  
I perquè valga de notificació als hereus de Vicenta Agulló Climent i perquè es publique en el Diari Oficial de la Comunitat Valenciana, expedisc el present edicte.  
Benidorm, 12 de març de 2007.- La secretària: Esther Serrano Reddaway.